آند ایچیرم
وطنیم! بیر قاداغان دیلده سنه آند ایچیرم
آنامین سؤیله دییی لایلایا من آند ایچیرم
آرازین باغلادیغی یوللارا من آند ایچیرم
سنه من آند ایچیرم...
سنی مندن آلانی تورپاغینا قایتارارام
اونودولموش نیشانی بایراغینا قایتارارام
«سو» یو «آب» اولمادا من بارداغینا قایتارارام
یئنه بیر خیردا بالیق ماوی دنیزدن سؤز آچیر
اونو بوغماز قره سو سولدوغو گولدن گول آچیر
دنیزه بیر یول آچیر
وطنیم! تک دئییلم سانما سسیم تئز بوغولا!
گون او گوندور کی گرک گؤنده مین آصلان دوغولا!
ائوی ظولمون داغیلا!...
وطنیم! گون اولار! دونیا گؤره ر! توپراغینا گول بیته جک!
خالقیمین قوردوغو بایراق دا یئره یئنمه یه جک...
...
وطنیم! اؤلسه م اگر، منده وطن قوربانییام
سنی بیر گؤرمک اوچون قورخو نه دیر، آتمالییام
یازاسان باش داشیما، بوردا وطن قوربانی وار
یاتیب هردن اویانیر، گؤزلرینین آل قانی وار
وطنین سئومه یه نین کیم دی دئیه ن ووجدانی وار
بو نه یاتماقدی، دورور گؤز تیکیر هردن اوتایا
دئییر آخر یانیرام، هم اوتایا، هم بو تایا!
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk pes_Arab azb_Arab azb_Arab azb_Arab azb_Arab azb_Arab azb_Arab